OpenLLM-France/wikimedia huggingface dataset:
# Cerrar los ojos

Cerrar los ojos (euskaraz: «begiak ixtea») 2023ko Victor Erize bizkaitar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Miguel Garayk urteak daramatza ezer filmatu gabe; bere azken lana ezin izan zuen amaitu, pertsonaia nagusiaren rola jokatu behar zuen aktorea, Julio Arenas, desagertzean. Desagertutako pertsonak bilatzeaz arduratzen den telebistako programa batek atal berezi bat eskainiko dio aktore galduari, eta Garayk, garai batean aktorearen lagun mina, parte hartzea erabakiko du.

## Aktoreak

* Manolo Solo: Miguel Garay
* José Coronado: Julio Arenas / Gardel
* Ana Torrent: Ana Arenas
* Petra Martínez: Sor Consuelo
* María León: Belén
* Mario Pardo: Max Roca
* Helena Miquel: Marta Soriano
* Antonio Dechent: Tico Mayoral
* José María Pou: Ferrán Soler (Mr. Levy)
* Soledad Villamil: Lola San Román
* Juan Margallo: Benavides dok.
* Venecia Franco: Qiao Shu

## Erreferentziak

* ↑ «Bidea borobildu du Erizek» Berria 2023-09-23 CC BY-SA 4.0 lizentziapean.

## Kanpo estekak

* Datuak: Q115938677
# Champhai barrutia

Champhai barrutia Indiako barruti bat da, Mizoram estatuan. 125.745 biztanle ditu 3.185 kilometro koadrotan.

## Mugakideak

Honako barrutiekin egiten du muga:
Kolasib barrutia

## Ikus, gainera

* Mizoram

## Kanpo estekak

* Datuak: Q1965256
* Multimedia: Champhai district / Q1965256
# Champfromier

Champfromier Ain departamenduko udalerria da, Frantziako Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q210935
* Multimedia: Champfromier / Q210935
# Carriacou eta Martinika Txikia

Carriacou eta Martinika Txikia Grenadako barruti administratibo dependiente bat da, Carriacou eta Martinika Txikia uharteek osatzen dutena.
Uharteak 34 kilometro koadroko azalera dauka eta 1991eko erroldaren arabera 4.595 pertsona bizi ziren bertan. Uharteko herririk garrantzitsuenak, Hillsborough, L'Esterre, Harvey Vale, eta Windward dira.

## Kanpo estekak

* (Ingelesez) Carriacouko ikuspegia.
* Datuak: Q3044818
* Multimedia: Carriacou and Petite Martinique / Q3044818
# Carrias (argipena)

Carrias izenak hainbat adiera ditu:
* Carrias, Gaubeako (Araba) mendi bat.
* Carrias, Burgosko (Espainia) herri bat.
# Carrias (mendia)

Carrias Arabako mendi bat da, Gaubea haranaren eta Valderejoko natura parkearen artean dagoena. Gaubea mendilerroa Omecillo ibaiaren eskuin bazterrean dago. Carriasen gailurra itsas mailatik 1.130 metro gorago dago, baina Leron haitza, labana bezain zorrotza, 1.239 metrora iristen da. Bovedatik edo Tobillastik abiatuz gero, 500 metro igo behar da. Lalastratik, 215 metroko maila aldaketa dago. Burgosko San Zadornil herritik ere badago igotzerik.

## Etimologia

Badirudi euskal toponimoak, beste hainbatetan bezala, ingurune naturala deskribatzen duela, Carrias izena kareharria terminotik eratorria bailitzateke, hipotesi batek dioenez.
Beste aukera bat gar edo kar hitzetik etortzea litzateke. Bigarren izen horrek «harri» edo «haitz» esan nahi du akitanieraz, eta oso zabalduta dago Pirinioetako nahiz Euskal Herriko toponimoetan.
Gaztelaniazko Peña Carrias, beraz, tautotoponimo bat litzateke, Val de Aran («Arango harana») bezala. Gaztelaniaz Carrias ere esaten zaio batzuetan.

## Erreferentziak

* ↑ Euskaltzaindia: Euskal Onomastikaren Datutegia.

## Kanpo estekak

* Carrias, valdegovia.com webgunean.
* (Gaztelaniaz) Carriasi buruzko artikulua, elcorreodigital.com webgunean.
* Datuak: Q12255684
* Multimedia: Carrias, Álava-Araba / Q12255684
# Carriacou

Carriacou Grenadako uharteetako bat da, Martinika Txikia uhartearekin Carriacou eta Martinika Txikia administrazio-barruti dependientea sortzen duena. 34 km²ko azalera du eta 4.595 biztanle zituen 1991ako datuen arabera. Biztanlegunerik garrantzitsuenak, honako hauek dira: Hillsborough, L'Esterre, Argyle, Dumfries, Grand Bay, Meldrum eta L'Appelle.

## Kanpo estekak

* Datuak: Q795647
* Multimedia: Carriacou / Q795647
# Carrias (Burgos)

Carrias Burgosko udalerria da, Burebako eskualdean dagoena.
2006ko urtarrilaren 1eko erroldaren arabera, herriak 34 biztanle zituen.

## Demografia

Bilakaera demografikoa :
| 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 | 2010 |
| 233 | 207 | 188 | 185 | 197 | 175 | 179 | 134 | 83 | 56 | 42 | 28 |

## Ikus, gainera

* Burgosko udalerrien zerrenda

## Kanpo estekak

* (Gaztelaniaz) Udalerriari buruzko bloga.
* Datuak: Q1633492
* Multimedia: Carrias / Q1633492
# Carriches

Carriches Toledoko udalerria da, Torrijos eskualdean dagoena.
2009ko urtarrilaren 1eko erroldaren arabera 313 biztanle zituen.

## Ikus, gainera

* Toledoko udalerrien zerrenda

## Kanpo estekak

* (Gaztelaniaz) Udalerriari buruzko webgunea.
* Datuak: Q1644871
* Multimedia: Carriches / Q1644871
# Carrhaeko gudua

Carrhaeko gudua K.a. 53ko maiatzaren 6an jazotako gatazka militarra izan zen, Marko Lizinio Krasok zuzendutako erromatar armada eta Surena spahbodak zuzendutako partiar armadaren artekoa. Erromatar Errepublikak jasan zuen porrotarik handienetariko bat izan zen.
Kraso Lehen Triunbiratuaren kidea izan zen eta baita Erroma osoko herritar aberatsena ere. Pertsiaren aurkako kanpaina batek emango zizkion dirua eta gloriak bultzatuta, Erromako Senatuaren baimenik gabe 39 000 lagun bildu eta borrokari ekin zion. Artavasdes II.a armeniar erregearen laguntzari uko eta Mesopotamian barrena sartu zen. Carrhaetik gertu Surenaren armada topatu zuen. Partiarra egoera txarragoan zegoen arren, erromatarrak inguratu eta mendean hartu zituen. Kraso bertan hil zen eta Triunbiratua desegin zen gerra zibila piztuz.

## Erreferentziak

* ↑ (Ingelesez) Marco Formisano & Hartmut Böhme. (2010). War in Words: Transformations of War from Antiquity to Clausewitz. Berlin: Walter de Gruyter, 210 or. ISBN 978-3-11-024541-7..
* ↑ (Ingelesez) Ross Cowan & Adam Hook. (2007). Roman Battle Tactics 109BC-AD313. Oxford: Osprey Publishing, 18 or. ISBN 978-1-84603-184-7..
* ↑ (Ingelesez) Edwards, Sean J. A.. (2000). Swarming on the Battlefield: Past, Present, and Future. Santa Mónica: Rand Corporation, 20 or. ISBN 978-0-8330-2779-5..
* Datuak: Q205887
* Multimedia: Battle of Carrhae / Q205887
# Carrick-on-Shannon

Carrick-on-Shannon (irlanderaz Cora Droma Rúisc), Irlandako Leitrim konderriko hiriburua da. Bere izenak dioen bezala, udalerri hau Shannon ibaiak zeharkatzen du. 2006ko erroldaren arabera 3.163 biztanle zituen.

## Etimologia

Ingelesezko Carrick-on-Shannon izenak "Shannon ibaiko haitza" esan nahi du, irlanderazko Cora Droma Rúisc izenak aldiz "paduradun mendikateko presa".

## Historia

Shannon ibaia gurutzatzeko toki hegokia denez Ulster mendebalderako atea izan da mendeetan zehar.
Burdin Arotik populatua izan da ingurunea. Erdi Aroan O'Rourke eta O'Raghnaill familien menpe egon zen 1607an hiri eskubideak lortu zituen arte. 1840an Jamestown ubidea ireki zenean Carrick arte nabigatu ahal izateak garapen handia ekarri zion herriari. 1846an harrizko zubia eraiki zen egurrezkoa ordezkatzeko.
1960 urtean Grand Canal konpainia itxi zenean Carrickeko portua kirol portu bihurtu zen.

## Ondasun nabarmenak

* Carrick gazteluaren aztarnak
* Andre Mariaren eliza
* Costello kapera, munduko txikienetakoa, 1877an eraikia.

## Jaialdiak

2005 urtetik aurrera Water Music Festival jaialdia ospatzen da, 2008tik aurrera astebeteko jaialdia izaten da gainera.

## Hiri senidetuak

* Cesson-Sévigné (Bretainia)

## Iruditegia

* Santa Mariaren eliza.
* Arte Zentrua, antzinako epaitegia.
* Costello kapera.
* Zubia.
* Shannon ibaia eta zubia.
* Kirol portua.

## Kanpo estekak

* Carrick-on-Shannongo merkataritza ganberaren webgunea (Ingelesez)
* Carrick-on-Shannongo alde zaharraren inguruko ibilbidea eta argibideak (Ingelesez)
* Datuak: Q589390
* Multimedia: Carrick-on-Shannon / Q589390
# Carrick-a-redeko sokazko zubia

Carrick-a-redeko sokazko zubia, irlanderaz: Carraig a' Ráid eta ingelesez: Carrick-a-Rede Rope Bridge, Ipar Irlandako Ballintoy udalerritik hurbil dagoen sokazko zubi eseki bat da, Antrim konderrian.
20 metro luze eta itsas mailatik 25 metroko garaieran zintzilikatua dago. Lur lehorra eta izokin arrantzagune bat dagoen uhartetxo bat elkarlotzen ditu. Gaur egungo zubia 2008koa da, baina duela mende askotatik leku berean zubi bat bazegoelako zantzuak badaude.
Ipar Irlandako turismogune garrantzitsuenetako bat bilakatu da, 2007an jada 227.000 bisitari izan zituen. Sarrerak 8£ balio ditu, eta sarbidetik zubiraino oinez joateko bidezidor bat dago.
* Datuak: Q473467
* Multimedia: Carrick-a-Rede rope bridge / Q473467
# Coelostathma

Coelostathma Tortricidae familiako sits genero bat da. Bere espezie tipoa Coelostathma discopunctana da.

## Espezieak

| Espeziea | Egoera |
| Coelostathma binotata | daturik gabe |
| Coelostathma caerulea | daturik gabe |
| Coelostathma cocoana | daturik gabe |
| Coelostathma contigua | daturik gabe |
| Coelostathma continua | daturik gabe |
| Coelostathma discopunctana | daturik gabe |
| Coelostathma immutabilis | daturik gabe |
| Coelostathma insularis | daturik gabe |
| Coelostathma parallelana | daturik gabe |
| Coelostathma placidana | daturik gabe |
| Coelostathma pygmaea | daturik gabe |
| Coelostathma xocoatlana | daturik gabe |

## Kanpo estekak

* Datuak: Q5140695
* Multimedia: Coelostathma / Q5140695
* Espezieak: Coelostathma
# Comstock (Minnesota)

Comstock Minnesotako hiri bat da. Clay konderrian kokatua dago. 2010ean 93 biztanle zituen, 0,57 kilometro koadrotan banatuta.

## Ikus, gainera

* Clay konderria

## Kanpo estekak

* Datuak: Q2333728
# Comstock (Nebraska)

Comstock Nebraskako herri bat da. Custer konderrian kokatua dago. 2010ean 93 biztanle zituen, 0,90 kilometro koadrotan banatuta.

## Ikus, gainera

* Custer konderria

## Kanpo estekak

* Datuak: Q3007555
* Multimedia: Comstock, Nebraska / Q3007555
# Comrie

Comrie, Eskoziako gaeleraz: Cuimrigh, piktoeraz Aberlednock eta latinez Victoria, Eskoziako herri eta parrokia bat da, Perth eta Kinross eremu administratiboan.

## Kanpo estekak

* Datuak: Q1011363
* Multimedia: Comrie, Perth and Kinross / Q1011363
# Comtat

El Comtat (euskaraz: «konderria») Valentziar Herrialdeko eskualdea da, Cocentaina hiriburua duena. Iparraldean eta mendebaldean Vall d'Albaida du, ipar-ekialdean Safor, ekialdean Marina Alta, hego- Marina Baixa eta hegoaldean Alcoià.
Eskualdeak 24 udalerri ditu, 376,40 km²ko azalera du eta 2005ean 27.157 biztanle zituen.

## Udalerriak

| Udalerria | Biztanleria | Azalera | Dentsitatea |
| Agres | 623 | 25,80 | 24,14 |
| Alcoleja | 219 | 14,60 | 15,00 |
| Alcosser de Planes | 216 | 4,39 | 49,20 |
| Alfafara | 430 | 19,80 | 21,71 |
| Almudaina | 127 | 8,80 | 14,43 |
| l'Alqueria d'Asnar | 455 | 1,08 | 421,29 |
| Balones | 163 | 11,20 | 14,55 |
| Benasau | 210 | 9,00 | 23,33 |
| Beniarrés | 1.335 | 20,20 | 66,08 |
| Benilloba | 843 | 9,50 | 88,73 |
| Benillup | 101 | 3,40 | 29,70 |
| Benimarfull | 441 | 5,60 | 78,75 |
| Benimassot | 131 | 9,50 | 13,78 |
| Cocentaina | 11.383 | 52,94 | 211,73 |
| Fageca | 119 | 10,20 | 11,66 |
| Famorca | 53 | 9,60 | 5,52 |
| Gaianes | 376 | 9,60 | 39,16 |
| Gorga | 248 | 9,10 | 27,25 |
| Millena | 187 | 9,80 | 19,08 |
| Muro d'Alcoi | 8.725 | 30,24 | 284,75 |
| l'Orxa | 751 | 31,80 | 23,61 |
| Planes | 803 | 38,90 | 20,64 |
| Quatretondeta | 138 | 16,70 | 8,26 |
| Tollos | 65 | 14,60 | 4,45 |

## Azpieskualdeak

Banaketa ofizialean Alcoiàrekiko bereizita agertzen bada ere, geografo askoren proposamenetan biak eskualde berean bildu dituzte, Valls d'Alcoi edo Muntanyes d'Alcoi izenpean; Alcoirekiko mota guztietako harremanak oso estuak direla kontuan hartu behar da.
Comtat sei azpieskualde historiko-geografikotan bana daiteke:
* Foia de Cocentaina: l'Alqueria d'Asnar, Cocentaina eta Muro d'Alcoi.
* Vall de Seta: Balones, Benimassot, Fageca, Famorca, Quatretondeta eta Tollos.
* Vall de Travadell edo Vall de Gorga: Benillup, Benimarfull, Gorga eta Millena.
* Valleta d'Agres: Agres eta Alfafara. Vall d'Albaidako Bocairent ere bertan sar daiteke.
* Vall de Perputxent: Beniarrés, l'Orxa eta Gaianes.
* Baronia de Planes: Almudaina eta Planes.

## Ikus, gainera

* Valentziar Herrialdeko eskualdeak
* Alcoià

## Kanpo estekak

* (Katalanez) Alto Palancia País Valencià, poble a poble, comarca a comarca webgunean.
* Datuak: Q2247664
* Multimedia: Comtat / Q2247664
# Comun Nuovo

Comun Nuovo Italiako udalerri bat da. Bergamoko probintzian kokatuta dago, Lombardia eskualdean. 4.360 biztanle ditu, 6,45 kilometro koadroko azaleran banatuta.

## Mugakideak

Comun Nuovok honako udalerri hauekin egiten du muga:
Stezzano Levate Zanica Verdello Urgnano Spirano

## Kanpo estekak

* Datuak: Q100404
* Multimedia: Comun Nuovo / Q100404
# Comunanza

Comunanza Italiako udalerri bat da. Ascoli Picenoko probintzian kokatuta dago, Markak eskualdean. 2.915 biztanle ditu, 54,4 kilometro koadroko azaleran banatuta.

## Mugakideak

Comunanzak honako udalerri hauekin egiten du muga:
Amandola Force Montefalcone Appennino Montefortino Montegallo Montemonaco Palmiano Roccafluvione

## Kanpo estekak

* Datuak: Q56050
* Multimedia: Comunanza / Q56050
# Comstock Park (Michigan)

Comstock Park Ameriketako Estatu Batuetako erroldak esleitutako leku bat da. Kent konderrian kokatuta dago, Michigan estatuan. 10.500 biztanle ditu, 10,070565 kilometro koadroko azaleran banatuta.

## Ikus, gainera

* Kent konderria

## Kanpo estekak

* Datuak: Q2383121
* Multimedia: Comstock Park, Michigan / Q2383121
# Comstock Northwest (Michigan)

Comstock Northwest Ameriketako Estatu Batuetako erroldak esleitutako leku bat da. Kalamazoo konderrian dago, Michigan estatuan. 5.562 biztanle ditu, 8,244509 kilometro koadroko azaleran banatuta.

## Ikus, gainera

* Kalamazoo konderria

## Kanpo estekak

* Datuak: Q3316435
# Comunardo Niccolai

Comunardo Niccolai (Uzzano, 1946ko abenduaren 15a – Pistoia, 2024ko uztailaren 2a) italiar futbolaria izan zen, atzelari postuan aritzen zena.
SEF Torres 1903 taldean hasi zuen bere ibilbidea. 1964 eta 1973 artean Cagliarin jokatu zuen. 1979an talde sardiniarrarekin txapeldun izan zen klubak lortutako lehen ligan. Bere azken denboraldiak AC Perugian eta AC Praton jokatu zituen.
Italiako futbol selekzio nazionalarekin hiru partida jokatu zituen. 1970eko Munduko Futbol Txapelketan parte hartu zuen eta lehen partidan lesionatu zen.
Erretiratu ondoren Italiako Futbol Federazioarekin lan egin zuen.

## Palmaresa
### Taldea

* Italiako Futbol Liga: 1969–70

### Selekzioa
#### Italia

* Munduko Futbol Txapelketa: 1970 (txapeldunordea)

## Kanpo estekak

* Datuak: Q2252486
* Multimedia: Comunardo Niccolai / Q2252486
# Catherine Greenhill

Catherine Greenhill matematikari australiarra da, zorizko grafoetan, zerrendapen bidezko konbinatorian eta Markov kateetan egindako ikerketengatik ezaguna. Hegoaldeko Gales Berriko Unibertsitateko Matematika eta Estatistika Eskolako matematikako irakaslea da, eta Electronic Journal of Combinatorics egunkariaren editorea.

## Jardunbidea

Greenhill-ek Queenslandeko Unibertsitatean graduatu zen eta bertan masterra lortu zuen Anne Penfold Street-ekin lan eginez. 1996an doktoregoa lortu zuen Oxfordeko Unibertsitatean, Peter M. Neumannen zuzendaritzapean. Bere tesia "From Multisets to Matrix Groups: Some Algorithms Related with the Exterior Square" izan zen bere tesia.
Leedsko Unibertsitatean Martin Dyer-ekin eta Nick Wormald-ekin Melbourneko Unibertsitatean doktorego ondoko ikerketak egin ondoren, Greenhill 2003an Hegoaldeko Gales Berriko Unibertsitatean sartu zen. Irakasle elkartu bihurtu zen 2014an, eta unibertsitate horretan hori lortu zuen lehen emakume matematikaria izan zen.

## Aintzatespenak

Greenhill izan zen Konbinatoria eta bere Aplikazioen Institutuaren Hall domina irabazi zuen 2010ean. Australiako Matematika Konbinatorioen Elkarteko presidentea izan zen 2011-2013. 2015ean, Australiako Zientzien Akademiak Christopher Heyde domina eman zion zientzia matematikoetan egindako ikerketagatik.

## Kanpo estekak

* Catherine Greenhillen argitalpenak Google Scholar-en
* Datuak: Q50147298
# Catherine Fahringer

Catherine Fahringer (Compton ezkondu aurretiko abizena) (Utah, Estatu Batuak, 1922ko irailaren 12a – San Antonio, 2008ko abenduaren 12a) ekintzaile soziala eta idazle estatubatuarra izan zen, eta bere jatorrizko herrialdean Estatua eta Eliza bereiztearen alde militatu zuen.

## Lehen urteak

Catherine Compton 1922an jaio zen, Bigarren Mundu Gerran hil zen militar baten alaba. 1940ko hamarkadaren hasieran ezkondu zen Fred Fahringer-ekin, militarra hura ere; bikoteak seme bat eta alaba bat izan zituen. Alaba gaztetan zendu zen. Bikotea Estatu Batuetako hainbat lekutan bizi izan zen, baita Japonian eta Frantzian ere, azkenean San Antonion (Texas) kokatu zen.

## Aktibismo soziala

Catherine Freethought 1988an, Forum-aren (Pentsamendu librea) sortzaileetako bat izan zen, San Antonio, Texaseko Freedom From Religion Foundation (FFRF), Don DeNatale eta Jeffrey Levanekin batera. Geroago FFRFko idazkari lanetan aritu zen. Bere esaldietako bat:
   1.500 urte aurreratuago egongo ginateke, Elizak zientzia baztertu ez balu eta bururik argienak sutan erre ez balitu
Texasen egin zituen kanpainen artean, 1991n San Antonioko alkatearen otoitz gosari nazionalaren aurkako protesta bat eta 1994an Arrazoiaren aldeko mitin bat izan ziren. Era berean, hiriko argiteria publikoko gailuetan ikur erlijiosoak zituzten seinaleak, eskola publikoetan eta unibertsitateetan derrigorrezko otoitza jasotzen zuten seinaleak kentzea bultzatzen aritu zen, eta erakunde erlijiosoetatik hauteskunde-kabina politikoak kentzearen alde borrokatu zen. Abortua eta armen kontrola bezalako gaiekin lotutako proiektuetan ere jardun zuen.

## Heriotza

Fahringer pankreako minbiziaren ondorioz hil zen 2008ko abenduan, 86 urte zituela.

## Erreferentziak

* ↑ A Guide to the Catherine Fahringer Papers, 1936-1998, Universidad de Texas en San Antonio. Consultado el 13 de julio de 2010.
* ↑ Catherine Fahlinger Critically III. Free Thinckers Act. Consultado el 13 de julio de 2010.

## Kanpo estekak

* Obituary MySanAntonio.com webgunean
* Datuak: Q5052660
# Catherine Eddowes

* Jack Tripa-ateratzailearen 5 biktima ofizialak
* Mary Ann Nichols
* Annie Chapman
* Elizabeth Stride
* Catherine Eddowes
* Mary Jane Kelly
Catherine Eddowes (? - 1888ko irailaren 30a) ustez Jack Tripa-ateratzailearen laugarren biktima izan zen eta Londres hiriaren barruan gertatu zen bakarra, nahiz eta Whitechapelgo mugatik oso gertu. Bere gorpua heriotzaren gauean bertan aurkitu zuten, gaueko 2:00etan.
* Datuak: Q263112
* Multimedia: Catherine Eddowes / Q263112
# Catherine Galeskoa

Catherine Galeskoa, jaiotzez Catherine Elizabeth Middleton eta sarritan Kate Middleton deitua (Reading, Berkshire, 1982ko urtarrilaren 9a) William Cambridgekoa printzearen emaztea da.
Kate Middleton Berkshire konderriko Reading udalerrian hazi zen. Ondoren, Marlborough College ikastetxean ikasketak burutu zituelarik. Bikotea 2001. urtean Eskoziako St Andrews unibertsitatean elkar ezagutu zen. Unibertsitate horretan Katek Artearen Historiari buruzko ikasketak burutu zituen.
Senargaiak 2011ko apirilaren 29an Londres hiriburuko Westminster abadian ezkondu ziren.

## Genealogia

Zuhaitz genealogikoa :
Peter Middleton
Michael Middleton
Jurgi Galeskoa
Valerie Glassborow
Catherine Galeskoa
Charlotte Galeskoa
Ronald Goldsmith
Carole Elizabeth Middleton
Prince Louis of Wales
Dorothy Harrison :

## Kanpo estekak

* (Ingelesez)"The Duchess of Cambridge"
* Datuak: Q10479
* Multimedia: Catherine, Princess of Wales / Q10479
# Cicero (Kantabria)

Cicero, Espainiako Kantabria autonomia erkidegoko Bárcena de Cicero udalerrian dagoen herri bat da. 2011an 1.413 biztanle zituen.
* Datuak: Q5768782
* Multimedia: Cicero (Cantabria) / Q5768782
# Cicerale

Cicerale Italiako udalerri bat da. Salernoko probintzian kokatuta dago, Campania eskualdean. 1.185 biztanle ditu, 41,37 kilometro koadroko azaleran banatuta.

## Mugakideak

Ciceralek honako udalerri hauekin egiten du muga:
Agropoli Capaccio Paestum Monteforte Cilento Ogliastro Cilento Perito Prignano Cilento Trentinara Giungano

## Kanpo estekak

* Datuak: Q80878
* Multimedia: Cicerale / Q80878
# Cicero (Indiana)

Cicero Indianako herri bat da. Hamilton konderrian kokatua dago. 2010ean 4.812 biztanle zituen, 4,42 kilometro koadrotan banatuta.

## Ikus, gainera

* Hamilton konderria

## Kanpo estekak

* Datuak: Q38648
# Ciceronianus

Ciceronianus (Zizerondarrak) 1528an Desiderio Erasmok idatzitako argitaratutako tratatua da . XVI. mende hasieran idatzitako latin estiloaren aurka doa, izan ere, Zizeronen latina imitatu nahi zen.

## Edukia

Zizeron Jesus aurretik bizi izan zenez, Erasmok Zizeronen latina paganotzat hartu zuen, eta hortaz, ezegokia testu sakratuak itzultzeko. Zizeronek ez zituenez hitzak kontzeptu teologikoentzat, Zizeronen puristek hitz paganoak erabili beharko zituztela iradoki zuen, adibidez kristau Jainkoari “Jupiter Maximo” deituz eta Jesus berari “Apolo”. Erasmok argudiatzen du Zizeron bera kristautasunera bihurtu izan balitz izen eta kontzeptu biblikoak sartzeko egokituko lukeela hizkuntza. Erasmok ere Erdi Aroko latinistak babestu nahi zituen, zizerondarrek beraien ustezko estilo barbarotzat zutelarik, hau barregarri utziz. Zizeronekiko gehiegizko atxikimenduak literatur idolatria moduko bat sortu zuela argudiatu zuen. Latina “hildako” hizkuntza bihurtu zuela ere argudiatu zuen, nazioarteko intelektualen komunikaziorako eboluzioan eta bizirik zegoen hizkuntza baten ordez.
Tratatuak elkarrizketa forma hartzen du “Nosoponus” zizerondar eta “Bulephorus” (Erasmo errepresentatuz) etsaiaren artean. Bulephorusen iritziak Hypologus”-ek babesten ditu. Erasmoren irudiak estilo entretenigarri eta satirikoan bideratzen du nahita, zizerondar puristek beren prosa gela isolatu batean idatzi behar dutea imajinatuz, bizitza errealeko edozein eragozpenetik urrun, bereziki ume eta emakumeen hitz egite arruntarengatik.

## Erantzunak

1531ean Giulio Cesare Scaligerok bere lehen otoitza inprimatu zuen Erasmoren aurka, Zizeronen eta zizerondarren literatur parasitotzat hartuz, testu zuzentzaile gisa. 1535ean, Étienne Doletek erreplika bat argitaratu zuen, Erasmianus, latin zizerondarra babestuz. Giulio Camilo jakintsu italiarraren erantzuna, Trattato dell’ Imitatione, Parisen idatzia, Camiloren heriotza urtean argitaratu zen, 1544ean.

## Erreferentziak

* ↑ Kate Robinson, Fame with Tongue (Lingua verius quam calamo celebrem), or, The Gift of the Gab
* ↑ Paul Monroe, introduction, Ciceronianus, or, A Dialogue on the Best Style, Teacher's College, 1908, p.9.
* ↑ Oratio pro Cicerone contra Erasmum (Paris 1531)
* ↑ Camillo Delminio, Giulio, Due Trattati ... l'uno delle Materie, che possono uenir sotto lo stile dell'eloquente: l'altro della Imitatione, (Venice: Nella stamperia de Farri, 1544). See Testo di Dell'imitazione, trattato di Giulio Camillo detto Delminio). For an English translation, see Robinson, ‘A Search for the Source of the Whirlpool of Artifice’ (University of Glasgow PhD thesis, 2002), pp. 182-205.

## Kanpo estekak

* Ingelesezko itzulpena
* Latinezko faksimile edizioa
* Datuak: Q5119379
# Ciceroko geltokia

Cicero Espainiako Kantabriako probintziako tren geltoki bat da, Bárcena de Cicero udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Bilbo — Santander

## Zerbitzuak

Renfe Feve
 Zerbitzua  Hasiera  Ibilbidea  Amaiera ⁠
R3Bilbo ConcordiaAmetzola • Basurto–Ospitalea • Zorrotza–Zorrozgoiti • Irauregi • Zaramillo • Sodupe • Aranguren–Geltokia • Mimetiz • Traslaviña • Artzentales • Villaverde Turtzioz • Karrantza • Gibaja • Udalla • Marron • Limpias • Treto • Cicero • Gama • Beranga • Hoz de Anero • Villaverde de Pontones • Puente Aguero • Orejo • Heras • Astillero • Maliaño • Valle Real • Nueva Montaña • ValdecillaSantander⁠
R3aMarronLimpias • Treto • Cicero • Gama • Beranga • Hoz de Anero • Villaverde de Pontones • Puente Aguero • Orejo • Heras • San Salvador • la Cantabrica • Astillero • Maliaño • Valle Real • Nueva Montaña • ValdecillaSantander :

## Ikus, gainera

* Administrador de Infraestructuras Ferroviarias
* Renfe Feve

## Kanpo estekak

* Datuak: Q107441231